ai4bharat/Pralekha huggingface dataset:
आर्थिक मामलों की मंत्रिमण्डलीय समिति 
मंत्रिमंडल ने गन्ना किसानों के लिए करीब 3,500 करोड़ रुपये की सहायता को मंजूरी दी
यह सहायता राशि सीधे किसानों के खातों में जमा की जाएगी
इस निर्णय से पांच करोड़ गन्ना किसानों और उनके परिवारों तथा चीनी मिलों एवं अन्य सहायक गतिविधियों में काम करने वाले पांच लाख कामगारों को लाभ होगा।
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने गन्ना किसानों को 3,500 करोड़ रुपये की सहायता देने की मंजूरी दे दी।
इस समय देश में करीब पांच करोड़ गन्ना किसान और उनके परिवार हैं। इनके अलावा, चीनी मिलों में तथा उसकी सहायक गतिविधियों में काम करने वाले करीब पांच लाख कामगार हैं और इन सभी की आजीविका चीनी उद्योग पर निर्भर है।
किसान अपना गन्ना चीनी मिलों को बेचते हैं, लेकिन चीनी मिल मालिकों से उन्हें उनका भुगतान प्राप्त नहीं होता क्योंकि उनके पास चीनी का अतिरिक्त स्टॉक होता है। इस चिंता को दूर करने के लिए सरकार चीनी के अतिरिक्त स्टॉक को शून्य पर लाने के प्रयास कर रही है। इससे गन्ना किसानों के बकाये का भुगतान करने में सहूलियत होगी। सरकार इस उद्देश्य के लिए 3,500 करोड़ रुपये व्यय करेगी और इस सहायता की राशि को चीनी मिलों की ओर से बकाये के भुगतान के तौर पर सीधे किसानों के खातों में जमा किया जाएगा। शेष राशि, यदि बचेगी तो, उसे चीनी मिलों के खाते में जमा कर दिया जाएगा।
इस सब्सिडी का उद्देश्य चीनी मिलों द्वारा चीनी सत्र 2020-21 के दौरान अधिकतम स्वीकार्य निर्यात कोटा  के तहत 60 लाख मीट्रिक टन की मात्रा तक चीनी का निर्यात करने पर उसके प्रबंधन, सुधार तथा अन्य प्रसंस्करण लागत और अंतर्राष्ट्रीय तथा घरेलू परिवहन एवं माल भाड़ा शुल्क समेत उस पर आने वाली कुल बाजार कीमत को पूरा करना है।
इस निर्णय से पांच करोड़ गन्ना किसानों और उनके परिवारों तथा चीनी मिलों एवं अन्य सहायक गतिविधियों में काम करने वाले पांच लाख कामगारों को लाभ होगा।
प्रधानमंत्री कार्यालय
प्रधानमंत्री ने देशवासियों को विश्वकर्मा जयंती की शुभकामनाएं दीं
प्रधानमंत्री श्री नरेन्द्र मोदी ने देशवासियों को विश्वकर्मा जयंती की शुभकामनाएं दी हैं। उन्होंने सभी शिल्पकारों और रचनाकारों को भी नमन किया जो अपनी लगन, प्रतिभा और परिश्रम से समाज में नवनिर्माण को आगे ले जा रहे हैं।
एक एक्स पोस्ट में प्रधानमंत्री ने कहा :
“भगवान विश्वकर्मा की जयंती पर अपने सभी परिवारजनों को बहुत-बहुत बधाई। इस अवसर पर अपनी लगन, प्रतिभा और परिश्रम से समाज में नवनिर्माण को आगे ले जाने वाले सभी शिल्पकारों और रचनाकारों का हृदय से वंदन करता हूं।”
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह आकांक्षी जिलों के जिला कलेक्टरों के लिए किसी महामारी में सुशासन प्रथाओं पर कल एक कार्यशाला को संबोधित करेंगे
कोविड-19 पर एक दिवसीय कार्यशाला का राष्ट्रीय सुशासन केंद्र , प्रशासनिक सुधार और लोक शिकायत विभाग तथा राष्ट्रीय रूपांतरकारी भारत संस्थान  द्वारा संयुक्त रूप से आयोजन किया जा रहा है
केंद्रीय कार्मिक, लोक शिकायत एवं पेंशन राज्य मंत्री डॉ. जितेंद्र सिंह 4 सितंबर, 2020 को एक वेबीनार के जरिये आकांक्षी जिलों में किसी महामारी में सुशासन प्रथाओं पर कल कोविड-19 पर एनसीजीजी-एनआईटीआई एक दिवसीय कार्यशाला में समापन भाषण देंगे। एक दिवसीय सम्मेलन में भारत सरकार के मंत्रालयों/विभागों, राज्य सरकारों के अध्यक्ष एवं वक्ता तथा जिला कलेक्टर शामिल हैं। कार्यशाला के प्रतिभागियों में डीएआरपीजी, एनआईटीआई, केंद्रीय मंत्रालयों, आकांक्षी जिला प्रोग्राम के तहत केंद्रीय प्रभारी अधिकारियों के रूप में कार्य कर रहे भारत सरकार के वरिष्ठ प्रशासनिक अधिकारी, राज्य सरकारों के वरिष्ठ पदाधिकारी, जिला कलेक्टर एवं आकांक्षी जिला प्रोग्राम की देखरेख कर रहे जिला स्तर अधिकारी शामिल हैं। समापन सत्र में भारत सरकार के नीति आयोग के सीईओ श्री अमिताभ कांत और डीएआरपीजी तथा डीपीपीडब्ल्यू के सचिव डॉ. के शिवाजी प्रतिनिधिमंडलों को संबोधित करेंगे। इस कार्यशाला की अवधारणा संयुक्त रूप से राष्ट्रीय सुशासन केंद्र , प्रशासनिक सुधार और लोक शिकायत विभाग तथा राष्ट्रीय रूपांतरकारी भारत संस्थान  द्वारा बनाई गई थी जिसका उद्वेश्य कोविड-19 महामारी से लड़ने में जिला स्तरीय सुशासन प्रथाओं का ज्ञान प्रसार है।
तकनीकी सत्रों में स्वास्थ्य क्षेत्र शासन, ई-गवर्नेंस, कृषि तथा जल संसाधन प्रबंधन, पूर्वोततर राज्यों एवं शैक्षणिक शासन में सर्वश्रेष्ठ प्रचलन शामिल होंगे। सत्रों के अध्यक्षों में डोनर के विशेष सचिव श्री इंदीवर पांडेय, शिक्षा एवं साक्षरता के पूर्व सचिव श्री अनिल स्वरूप, कर्नाटक सरकार की विशेष मुख्य सचिव श्रीमती शालिनी रजनीश, जल शक्ति मंत्रालय के पीने का पानी एवं स्वच्छता विभाग  के अपर सचिव श्री भरत लाल एवं तमिलनाडु ई-गवर्नेंस प्राधिकरण के सीईओ तथा ई-गवर्नेंस आयुक्त डा. संतोष मिश्रा शामिल हैं। आकांक्षी जिलों के 20 जिला कलेक्टर तकनीकी सत्रों में प्रस्तुति देंगे।
डीएआरपीजी के अपर सचिव तथा राष्ट्रीय सुशासन केंद्र के महानिदेशक श्री वी श्रीनिवास ने कहा कि यह तीसरी वर्चुअल कार्यशाला होगी जिसकी इस विषय पर एनसीजीजी मेजबानी करेगी तथा 500 अधिकारियों की अपेक्षित उपस्थिति के साथ घरेल फोकस के साथ श्रृंखला में पहली कार्यशाला होगी। किसी महामारी में सुशासन प्रथाओं पर पहली आईटीईसी-एनसीजीजी कार्यशाला में एशिया के 19 देशों के 162 प्रशासनिक अधिकारियों ने भाग लिया था, किसी महामारी में सुशासन प्रथाओं पर आईटीईसी-एनसीजीजी की द्वितीय कार्यशाला में अफ्रीका तथा भारत के 266 प्रशासनिक अधिकारियों ने भाग लिया था।
विज्ञान एवं प्रौद्योगिकी मंत्रालय
मंत्रिमंडल ने कैंसर शोध पहल पर भारत और ब्रिटेन के बीच समझौता ज्ञापन को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने कैंसर शोध पहल पर भारत और ब्रिटेन के बीच समझौता ज्ञापन को अपनी मंजूरी दे दी है। इस समझौता ज्ञापन पर 14 नवंबर, 2018 को हस्ताक्षर किए गए थे।
विवरणः
भारत-ब्रिटेन कैंसर शोध पहल क्लिनिकल शोध, जनसांख्यिकी शोध, नई टेक्नोलॉजी और शरीर विज्ञान के क्षेत्र में भारत और ब्रिटेन के अग्रणी विशेषज्ञों को साथ लाकर किफायती, रोकथाम तथा कैंसर देखभाल जैसी शोध चुनौतियों की पहचान करेगी। यह पहल नये शोध गठजोड़ विकसित करने में पहल करेगी और कैंसर परिणामों के विरूद्ध प्रगति को सक्षम बनाने में प्रभावी शोध कार्य करेगी।
धन पोषण व्यवस्थाः
5 वर्षों में इस पहल के लिए कुल शोध धनकोष 10 मिलियन पाउंड  का होगा। इस कोष में कैंसर रिसर्च यूके  की हिस्सेदारी 5 मिलियन पाउंड  और जैव प्रौद्योगिकी विभाग की हिस्सेदारी भी 5 मिलियन पाउंड  की होगी। दोनों की बराबर निधियां वित्त वर्ष प्रारंभ होने के समय जारी दरों के अनुसार होंगी।
प्रभावः
कैंसर परिणामों में सुधार के उद्देश्य के साथ प्रौद्योगिकी, बायोमेडिकल, क्लिनिकल तथा फार्मास्युटिकल नवाचारों में वृद्धि के बावजूद कैंसर देखभाल पर बढ़ते खर्च को पूरा करने में विश्व की बोझ से दबी स्वास्थ्य प्रणाली पूरी तरह से लैस नहीं हो पाएगी। भारत-यूके कैंसर शोध पहल ने श्रेष्ठ शोधकर्ताओं, वैज्ञानिकों, स्वास्थ्य सेवा संगठनों तथा संस्थानों को एक-दूसरे से जुड़ने में सहयोग के लिए रूपरेखा तय की है, ताकि कैंसर देखभाल के लिए उच्च मूल्य और कम लागत के बहु-विषयक शोध मंच तैयार हो सके। इस पहल के माध्यम से डॉक्टोरल, पोस्ट डॉक्टोरल स्तर के शोधकर्ताओं और प्रारंभिक केरियर के वैज्ञानिकों की संख्या बढ़ेगी। ऐसे शोधकर्ता न केवल अत्याधुनिक टेक्नोलॉजी में प्रशिक्षित किए जाएंगे, बल्कि उन्हें आवश्यक नेतृत्व और परियोजना प्रबंधन कौशल में प्रशिक्षित किया जाएगा, जिससे उन्हें अकादमिक क्षेत्र और संबंधित बायो-फार्मा उद्योग में निश्चित अवधि के शोध कार्य प्राप्त करने में सहायता मिलेगी।
पृष्ठभूमिः
भारत-ब्रिटेन कैंसर शोध पहल विज्ञान और टेक्नोलॉजी मंत्रालय के जैव प्रौद्योगिकी विभाग तथा कैंसर रिसर्च यूके  का 5 वर्ष का सहयोगी द्विपक्षीय शोध कार्यक्रम है। यह कार्यक्रम कैंसर के किफायती दृष्टिकोण पर फोकस करेगा। 5 वर्ष में सीआरयूके और जैव प्रौद्योगिकी विभाग दोनों 5-5 मिलियन पाउंड  का निवेश करेंगे और संभावित धन देने वाले सहयोगियों से आगे निवेश की कोशिश करेंगे। भारत-ब्रिटेन कैंसर शोध कार्यक्रम की घोषणा प्रधानमंत्री श्री नरेन्द्र मोदी की 18 अप्रैल, 2018 की ब्रिटेन यात्रा के दौरान दोनों देशों के प्रधानमंत्रियों द्वारा जारी संयुक्त वक्तव्य में की गई थी। संयुक्त वक्तव्य में कहा गया था कि “उन्नतशील लोकतंत्र के रूप में हम घनिष्टता के साथ काम करने की इच्छा साझा करते हैं और उन सभी के साथ घनिष्टता के साथ काम करने की इच्छा व्यक्त करते हैं जो सहमत अंतर्राष्ट्रीय तौर-तरीकों, वैश्विक शांति और स्थिरता मर्यादित करने वाली नियम आधाऱित अंतर्राष्ट्रीय व्यवस्था को समर्थन देने में हमारे उद्देश्यों को साझा करते हैं। एक साथ भारत और ब्रिटेन एक अनिश्चित विश्व में अच्छाई के लिए एक शक्ति हैं। हम वैश्विक चुनौतियों से निपटने में अपने अनुभवों और ज्ञान को साझा करते हैं। भारत का जैव प्रौद्योगिकी विभाग तथा कैंसर रिसर्च यूके 10 मिलियन पाउंड  की द्विपक्षीय शोध पहल लांच करने का प्रस्ताव करते हैं, जो कैंसर के इलाज के लिए कम लागत पर फोकस करेगी”।
प्रधानमंत्री कार्यालय
प्रधानमंत्री ने अरुणाचल प्रदेश में विकास कार्यों के बारे में बात की
अरुणाचल प्रदेश में विकास कार्यों के संबंध में केंद्रीय गृह मंत्री श्री अमित शाह के ट्वीट का जवाब देते हुए प्रधानमंत्री ने ट्वीट किया;
"ये विकास कार्य, अरुणाचल प्रदेश के दूरदराज के हिस्सों में रहने वाले लोगों के जीवन की गुणवत्ता में सुधार करेंगे।"
एक ट्वीट में केंद्रीय गृह मंत्री श्री अमित शाह ने कहा कि उन्होंने किबिथू में आईटीबीपी द्वारा शुरू की गई विभिन्न योजनाओं के साथ 9 मिनी-माइक्रो पनबिजली परियोजनाओं का शुभारंभ किया है। उन्होंने महिलाओं के नेतृत्व वाले स्वयं सहायता समूहों  द्वारा आयोजित एक प्रदर्शनी में भी भाग लिया।
प्रधानमंत्री ने ट्वीट किया;
पर्यावरण, वन एवं जलवायु परिवर्तन मंत्रालय
सरकार पीपीपी मोड में देश भर में चिड़ियाघर को बेहतर बनाने और विस्तार की योजना तैयार कर रही है : श्री प्रकाश जावड़ेकर
पर्यावरण, वन और जलवायु परिवर्तन मंत्री श्री प्रकाश जावड़ेकर ने वन्यजीव सप्ताह समारोह 2020 के अवसर पर आज विविध वन्य जीवन के लिए देश को बधाई दी और कहा कि वन्यजीवों और मनुष्य के बीच तालमेल को बढ़ावा देने और वन्यजीवों के व्यवहार को और करीब से समझने और जानने में लोगों की मदद करने के लिए सरकार सार्वजनिक उपक्रमों  के जरिए देश भर में 160 चिड़ियाघरों को बेहतर बनाने और विकास की दिशा में काम कर रही है।
केंद्रीय मंत्री ने बताया कि देश के सभी चिड़ियाघरों को बेहतर बनाने और विकास के लिए एक नई नीति बनाई जा रही है और आगामी बजट के दौरान इसे धनराशि आवंटित की जाएगी। श्री जावड़ेकर ने कहा कि राज्य सरकारें, निगम, व्यवसाय और लोग सभी इस योजना के प्रमुख तत्व होंगे। यह आगंतुकों को विशेष रूप से छात्रों और बच्चों और आने वाली पीढ़ी को वन्यजीव, प्रकृति और मनुष्यों के बीच तालमेल विकसित करने में अनुभव बढ़ाने में मदद का काम करेगा।
इस अवसर पर श्री जावड़ेकर ने सीजेडए-टेरी "पारिस्थितिकी तंत्र सेवाओं का आर्थिक मूल्यांकन, राष्ट्रीय प्राणी उद्यान, नई दिल्ली" नामक एक रिपोर्ट भी पेश की। यह रिपोर्ट मानव जीवन के लिए चिड़ियाघरों जैसे निवास स्थान की महत्ता को रेखांकित करती है और पूरे भारत भर में इसकी प्रतिकृकत की आवश्यकता पर बल देती है।
भारत और शायद पूरी दुनिया में यह अपवनी तरह का पहला अध्ययन है। पारिस्थितिक तंत्र सेवाओं  का कुल वार्षिक आर्थिक मूल्य लगभग 423 करोड़  है जबकि चिड़ियाघर द्वारा प्रदान की गई कार्बन भंडारण और भूमि मूल्य जैसी सेवाओं की एकमुश्त लागत का कुल मूल्य लगभग 55,000 करोड़ रुपये होने का अनुमान है। 
मंत्री ने चिड़ियाघर के अधिकारियों और कर्मचारियों को वहां बंद रखे गए पशुओं के प्रबंधन और कल्याण के वास्ते काम करने के लिए प्रोत्साहित करते हुए सीजेडए-प्राणीमित्र पुरस्कार भी दिए। पुरस्कार चार श्रेणियों में दिए गए हैं। उत्कृष्ट निदेशक / क्यूरेटर, उत्कृष्ट पशुचिकित्सा, उत्कृष्ट जीवविज्ञानी / शिक्षाविद, उत्कृष्ट जीवविज्ञानी / शिक्षाविद और उत्कृष्ट पशु रक्षक।
वर्चुअल कार्यक्रम के दौरान मंत्री ने देश भर के स्कूली बच्चों के वन्यजीव संरक्षण और मानव-वन्यजीव संपर्क के विषय में सवालों के जवाब भी दिए। उन्होंने कहा कि देश के मूल्यवान वन्यजीवों की रक्षा के लिए हम सभी को मिलकर काम करना चाहिए।
भारतीय चिड़ियाघरों के कामकाज की देखरेख और पूर्व स्थिति उपायों के माध्यम से वन्यजीव संरक्षण रणनीतियों के पूरक के लिए सीजेडए स्थापित किया गया था। यह अभी पशु आवास और कल्याण में वैश्विक मानक का पालन करने वाले लगभग 160 चिड़ियाघर और बचाव केंद्रों को मान्यता देता है। इस समय भारतीय चिड़ियाघर में कुल मिलाकर 56,481 जानवरों के साथ जानवरों की 567 से अधिक प्रजातियों  को रखा गया है।
पर्यावरण वन और जलवायु परिवर्तन मंत्रालय  में महानिदेशक  और विशेष सचिव डॉ. संजय कुमार, डीजी  श्री सौमित्र दासगुप्ता, एडीजी  और सदस्य सचिव सीजेडए डॉ. एसपी यादव और एमओईएफसीसी के अन्य वरिष्ठ अधिकारियों ने भी कार्य्रकम में हिस्सा लिया।
प्रधानमंत्री कार्यालय
प्रधानमंत्री 13 दिसंबर को श्री अरबिंदो की 150वीं जयंती के उपलक्ष्य में आयोजित कार्यक्रम में भाग लेंगे
प्रधानमंत्री इस अवसर पर श्री अरबिंदो के सम्मान में स्मारक सिक्का और डाक टिकट जारी करेंगे
प्रधानमंत्री श्री नरेन्द्र मोदी 13 दिसंबर, 2022 को शाम 5 बजे वीडियो कॉन्फ्रेंस के माध्यम से श्री अरबिंदो की 150वीं जयंती के उपलक्ष्य में आयोजित एक कार्यक्रम में भाग लेंगे। प्रधानमंत्री आजादी का अमृत महोत्सव के तत्वावधान में कंबन कलई संगम, पुडुचेरी में आयोजित होने वाले इस कार्यक्रम में श्री अरबिंदो के सम्मान में एक स्मारक सिक्का और डाक टिकट जारी करेंगे। प्रधानमंत्री इस अवसर पर सभा को भी संबोधित करेंगे, जिसमें देश भर से श्री अरबिंदो के अनुयायी शामिल होंगे।
श्री अरबिंदो का जन्म 15 अगस्त, 1872 को हुआ था। वह एक दूरदर्शी व्यक्ति थे। उन्होंने भारत के स्वतंत्रता संग्राम में असाधारण योगदान दिया। देश की आजादी के 75 साल पूरे होने के अवसर पर आजादी का अमृत महोत्सव मनाया जा रहा है। इस महोत्सव के दौरान भारत के लोगों, इसकी संस्कृति और उपलब्धियों के गौरवशाली इतिहास का जश्न मनाने का एक प्रयास है। इस अवसर पर देश भर में साल भर की गतिविधियों और कार्यक्रमों का आयोजन करते हुए श्री अरबिंदो की 150वीं जयंती भी मनाई जा रही है।
स्वास्थ्य एवं परिवार कल्याण मंत्रालय
भारत में राष्ट्रव्यापी टीकाकरण अभियान के तहत कोविड-19 टीके की 33.57 करोड़ से ज्यादा खुराक दी गयी
पिछले 24 घंटे में 48,786 दैनिक नये मामले दर्ज किए गए, पिछले चार दिनों से 50,000 से कम दैनिक नये मामले दर्ज किए जा रहे हैं
भारत में सक्रिय मामलों की संख्या घटकर 5,23,257 हुई जो कुल मामलों का केवल 1.72 प्रतिशत है
दैनिक पॉजिटिविटी रेट 2.54 प्रतिशत, लगातार 24वें दिन पांच प्रतिशत से कम
भारत में कोविड-19 टीकाकरण अभियान के तहत प्रदान किए जा चुके टीकों की खुराक की संख्या कल 33.57 करोड़ से ज्यादा हो गयी। एक अस्थायी रिपोर्ट के अनुसार आज सुबह सात बजे तक 44,75,791 सत्रों में देश में कोविड-19 के टीके की कुल 33,57,16,019 करोड़ खुराक दी जा चुकी है। पिछले 24 घंटे में टीके की 27,60,345 खुराक दी गयीं।
इनमें ये शामिल हैं:
|
|
एचसीडब्ल्यू
|
|
पहली खुराक
|
|
1,02,12,078
|
|
|
|
दूसरी खुराक
|
|
72,56,031
|
|
एफएलडब्ल्यू
|
|
पहली खुराक
|
|
1,75,12,765
|
|
|
|
दूसरी खुराक
|
|
95,16,814
|
|
आयु वर्ग 18-44 वर्ष
|
|
पहली खुराक
|
|
9,16,00,418
|
||
|
दूसरी खुराक
|
|
21,82,234
|
|
आयु वर्ग 45-59 वर्ष
|
|
पहली खुराक
|
|
8,86,47,056
|
||
|
दूसरी खुराक
|
|
1,63,14,943
|
|
60 वर्ष से ज्यादा
|
|
पहली खुराक
|
|
6,81,27,563
|
|
|
|
दूसरी खुराक
|
|
2,43,46,117
|
|
कुल
|
||
|
33,57,16,019
कोविड-19 टीकाकरण को सबके लिए उपलब्ध कराने का नया चरण 21 जून, 2021 को शुरू हुआ। केंद्र सरकार पूरे देश में टीकाकरण की रफ्तार और गुंजाइश बढ़ाने के लिए प्रतिबद्ध है।
भारत में पिछले 24 घंटे में 48,786 नये मामले दर्ज किए गए हैं।
लगातार चार दिनों से 50,000 से कम दैनिक नये मामले दर्ज किए जा रहे हैं। यह केंद्र और राज्यों/केंद्रशासित प्रदेशों के सहयोग से किए जा रहे सतत प्रयासों का नतीजा है।
भारत में कोविड-19 के सक्रिय मामलों की भी संख्या लगातार घट रही है। सक्रिय मामलों की संख्या गिरकर आज 5,23,257 हो गयी।
पिछले 24 घंटे में सक्रिय मामलों की संख्या में कुल 13,807 की कमी आयी है। यह अब देश के कुल कोविड पॉजिटिव मामलों का केवल 1.72 प्रतिशत है।
साथ ही ज्यादा लोगों के कोविड-19 संक्रमण से उबरने के साथ लगातार 49वें दिन बीमारी से उबरने वाले लोगों की दैनिक संख्या कोविड-19 के दैनिक नए मामलों से ज्यादा है। पिछले 24 घंटे में बीमारी से 61,588 लोग उबरे हैं।
पिछले 24 घंटे में दैनिक नये मामलों की तुलना में बीमारी से12,000 से ज्यादा  अधिक लोग उबरे हैं।
भारत में महामारी के शुरू होने के बाद से पहले ही कुल 2,94,88,918 लोगों में कोविड-19 ठीक हो चुका है और पिछले 24 घंटे में बीमारी से कुल 61,588लोग उबरे हैं। बीमारी से उबरने की राष्ट्रीय दर भी बेहतर होकर 96.97प्रतिशत हो गयी है और इसमें लगातार वृद्धि हो रही है।
भारत में जांच की क्षमता में महत्वपूर्ण वृद्धि के साथ पिछले 24 घंटे में कुल 19,21,450 जांच हुईं। इसके साथ देश में अब तक हुए जांच की कुल संख्या41.20करोड़ से ज्यादा है।
जहां एक तरफ पूरे देश में कोविड की जांच बढ़ गयी है, वहीं दूसरी तरफ साप्ताहिक पॉजिटिविटी रेट भी लगातार घट रहा है। साप्ताहिक पॉजिटिविटी रेट इस समय 2.64 प्रतिशत है जबकि दैनिक पॉजिटिविटी रेट आज 2.54 प्रतिशत हो गया। यह लगातार 24 दिनों से पांच प्रतिशत से कम बना हुआ है।
पृथ्वी विज्ञान मंत्रालय
मॉनसून की उत्तरी सीमा  दीव, सूरत, नंदुरबार, भोपाल, नौगांव, हमीरपुर, बाराबंकी, बरेली, सहारनपुर, अंबाला और अमृतसर से होकर गुज़र रही है
पश्चिमी हवाओं के तेज़ होने के कारण उत्तर-पश्चिम भारत के बाकी हिस्सों में मॉनसून की प्रगति धीमी होने की संभावना
भारतीय मौसम विज्ञान विभाग  के राष्ट्रीय मौसम पूर्वानुमान केंद्र अनुसार:

सम्पूर्ण भारत का मौसम पूर्वानुमान बुलेटिन:
-
मॉनसून की उत्तरी सीमा  इस समय 20.5° उत्तरी अक्षांश/ 60° पूर्वी देशांतर, दीव, सूरत, नंदुरबार, भोपाल, नौगांव, हमीरपुर, बाराबंकी, बरेली, सहारनपुर, अंबाला और अमृतसर से होकर गुज़र रही है।
-
पश्चिमी हवाओं के मध्य अक्षांश पर तेज़ होने के कारण उत्तर-पश्चिमी भारत के बाकी हिस्सों में मॉनसून के आगे बढ़ने की गति धीमी होने की संभावना है। मॉनसून की प्रगति पर निरंतर निगरानी रखी जाएगी और दैनिक आधार पर अपडेट उपलब्ध कराया जाएगा।
-
निम्न दबाव का क्षेत्र झारखंड और इससे सटे भागों के ऊपर बना हुआ है और इससे साथ ही बना चक्रवाती हवाओं का क्षेत्र मध्य क्षोभमंडल  तक बना हुआ है। इसके पश्चिमी और उत्तर-पश्चिमी दिशा में बढ़ने की संभावना है। पश्चिमी राजस्थान से उत्तर-पूर्वी बंगाल की खाड़ी के बीच एक ट्रफ बना हुआ है। एक अन्य ट्रफ अरब सागर के मध्य-पूर्वी हिस्सों से दक्षिणी कोंकण तक बना हुआ है। दक्षिणी महाराष्ट्र के तटीय भागों से उत्तरी तटीय केरल के बीच भी तटीय ट्रफ सक्रिय है।
-
इन सभी मौसमी सिस्टमों के प्रभाव से संभावित मौसमी बदलाव:
-
पूर्वी, मध्य और उत्तर-पूर्वी भारत में अगले 4-5 दिनों के दौरान अधिकांश स्थानों पर बारिश के साथ एक-दो स्थानों पर बादलों की तेज़ गर्जना होने और बिजली गिरने की संभावना है। इन क्षेत्रों में आगामी 4 दिनों के दौरान अति भीषण बारिश हो सकती है। बिहार में 15 जून को एक-दो स्थानों पर मूसलाधार बारिश हो सकती है।
-
कोंकण गोवा, कर्नाटक, केरल और माहे में अगले 4 दिनों के दौरान अधिकांश स्थानों पर बारिश होने का अनुमान है। इन भागों में एक-दो स्थानों पर भारी से अति भारी बारिश के साथ बादलों की गर्जना होने और बिजली गिरने की आशंका है। कोंकण गोवा और तटीय कर्नाटक में 14 और 15 जून को अत्यंत भारी बारिश हो सकती है।
-
उत्तर-पश्चिम भारत में अगले 3 दिनों के दौरान कुछ स्थानों पर गर्जना और बिजली कड़कने के साथ बारिश होने का अनुमान है। उसके बाद पूर्वी उत्तर प्रदेश को छोड़कर बाकी हिस्सों में बारिश की गतिविधियां कम हो जाएंगी जबकि पूर्वी उत्तर प्रदेश में अधिकांश स्थानों पर वर्षा जारी रहेगी। पूर्वी उत्तर प्रदेश में अगले 5 दिनों के दौरान ज़बरदस्त बारिश हो सकती है। 15 जून को पूर्वी उत्तर प्रदेश में बारिश की तीव्रता सबसे अधिक होगी।
-
उत्तराखंड, उत्तर प्रदेश, मध्य प्रदेश, राजस्थान और बिहार में 14 और 15 जून को जबकि झारखंड में 14 जून को और पंजाब व हरियाणा में 15 जून को बादलों की मध्यम से तेज़ गर्जना के साथ कई बार बिजली कड़कने की घटनाएँ हो सकती हैं। तेज़ हवाएँ भी चलेंगी। इन प्राकृतिक घटनाओं के कारण घर से बाहर काम करने वालों और मवेशियों के लिए खतरा पैदा हो सकता है।

स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लोग ऑन करें।
राष्ट्रपति सचिवालय
श्री न्यायमूर्ति शरद अरविंद बोबड़े ने भारत के मुख्य न्यायाधीश के रूप में शपथ ली
आज राष्ट्रपति भवन के दरबार हॉल में आयोजित समारोह में श्री न्यायमूर्ति शरद अरविंद बोबड़े ने राष्ट्रपति के समक्ष भारत के उच्चतम न्यायालय के मुख्य न्यायाधीश के रूप में शपथ ली।
प्रधानमंत्री कार्यालय
प्रधानमंत्री 28 दिसंबर को 100वीं किसान रेल को झंडी दिखाकर रवाना करेंगे
प्रधानमंत्री श्री नरेन्द्र मोदी 28 दिसंबर, 2020 को शाम 4:30 बजे वीडियो कॉन्फ्रेंसिंग के माध्यम से महाराष्ट्र के संगोला से पश्चिम बंगाल के शालीमार के बीच 100वीं किसान रेल को झंडी दिखाकर रवाना करेंगे। इस अवसर पर केंद्रीय मंत्री श्री नरेन्द्र सिंह तोमर और श्री पीयूष गोयल भी उपस्थित रहेंगे।
यह ट्रेन अपने साथ फूल गोभी, बंद गोभी, शिमला मिर्च, सहजन, मिर्च और प्याज जैसी सब्जियों के साथ साथ अंगूर, संतरे, अनार, केला और सेव इत्यादि लेकर पहुंचेगी। यह रेलगाड़ी अपने मार्ग में जहां जहां पर भी रुकेगी वहां इससे माल उतारने या इस पर माल लादने की अनुमति होगी। माल की मात्रा की सीमा का भी कोई बंधन नहीं होगा। भारत सरकार ने फल एवं सब्जियों के ढुलाई भाड़े में 50 प्रतिशथ की सब्सिडी दी है।
किसान रेल के बारे में
पहली किसान रेल देवलाली से दानापुर के बीच 7 अगस्त, 2020 को चली थी। जिसे आगे मुजफ्फरपुर तक बढ़ा दिया गया था। किसानों की तरफ से मिलने वाली अच्छी प्रतिक्रिया के परिणाम स्वरूप इसके साप्ताहिक फेरों को बढ़ाकर सप्ताह में 3 दिन कर दिया गया।
किसान रेल कृषि उत्पादों के देश के विभिन्न भागों में पहुंचाने के प्रयास में बाजी पलटने वाली पहल सिद्ध हुई है। यह जल्द खराब होने वाले कृषि उत्पादों की निर्बाध आपूर्ति श्रृंखला उपलब्ध करा रही है।
प्रधानमंत्री कार्यालय
प्रधानमंत्री ने तेजू हवाई अड्डे के उन्नयन का स्वागत किया
प्रधानमंत्री श्री नरेन्द्र मोदी ने तेजू हवाई अड्डे पर नव विकसित बुनियादी ढांचे का स्वागत किया है। इस हवाई अड्डे का आज केंद्रीय मंत्री श्री ज्योतिरादित्य एम सिंधिया ने उद्घाटन किया है।
अरुणाचल प्रदेश के मुख्यमंत्री श्री पेमा खांडू ने एक एक्स पोस्ट में कहा कि नवंबर 2022 में माननीय प्रधानमंत्री श्री @नरेन्द्र मोदी द्वारा डोनी पोलो हवाई अड्डे के उद्घाटन के बाद, तेजू हवाई अड्डे का उन्नयन एक महत्वपूर्ण मील का पत्थर है। यह हमारे राज्य की कनेक्टिविटी में काफी वृद्धि करेगा।
प्रधानमंत्री मोदी ने एक्स पर जवाब दिया
"अरुणाचल प्रदेश और पूरे पूर्वोत्तर में कनेक्टिविटी के लिए सुखद समाचार।"
निर्वाचन आयोग
निर्वाचन आयोग ने फेमबोसा सदस्य ईएमबी के अधिकारियों के लिए मतदाता पंजीकरण पर एक सप्ताह का ‘‘क्षमता विकास कार्यक्रम’’ आयोजित किया
भारत निर्वाचन आयोग की प्रशिक्षण और क्षमता विकास शाखा भारत अंतर्राष्ट्रीय लोकतंत्र एवं निर्वाचन प्रबंधन संस्थान , दक्षिण एशियाई निर्वाचन प्रबंधन निकाय फोरम  सदस्य चुनाव प्रबंधन निकाय  के अधिकारियों के लिए मतदाता पंजीकरण पर एक सप्ताह का क्षमता विकास कार्यक्रम आयोजित कर रहा है। यह कार्यक्रम 21 से 25 मार्च, 2022 तक द्वारका, नई दिल्ली में आईआईआईडीईएम परिसर में आयोजित किया जा रहा है।
कार्यक्रम का उद्देश्य फेमबोसा की 11वीं बैठक के ‘‘थिंपू संकल्प’’ के तहत चुनाव अधिकारियों की क्षमता को बढ़ाना है। इस कार्यक्रम में बांग्लादेश चुनाव आयोग और श्रीलंका चुनाव आयोग के अधिकारी भाग ले रहे हैं। फरवरी, 2022 में मतदाता शिक्षा पर एक सप्ताह का क्षमता विकास कार्यक्रम भी आयोजित किया गया था।
चित्र में. बांग्लादेश और श्रीलंका के प्रतिभागियों और आईआईआईडीईएम के अधिकारियों के साथ आईआईआईडीईएम के महानिदेशक श्री धर्मेंद्र शर्मा।
‘‘मतदाता पंजीकरण’’ पर क्षमता विकास कार्यक्रम अंतर्राष्ट्रीय प्रतिभागियों के लिए आईआईआईडीईएम के प्रमुख कार्यक्रमों में से एक है। कार्यक्रम मतदाता पंजीकरण और अंतर्राष्ट्रीय मानकों, मतदाता पंजीकरण के लिए मतदाता शिक्षा-लक्षित अभियानों और हितधारकों के साथ जुड़ाव, मतदाता पंजीकरण के लिए योग्यता और प्रतिबंध और वीआर डेटा के संग्रह सहित विभिन्न विषयों पर अधिकारियों की सीखने की जरूरतों के आधार पर विकसित किया गया है। प्रशिक्षण निकाय में शामिल व्यक्तियों में भारत निर्वाचन आयोग, आईआईआईडीईएम के वरिष्ठ अधिकारी और मुख्य निर्वाचन अधिकारी शामिल हैं।
कार्यक्रम के दौरान, प्रतिभागी मतदाता पंजीकरण पर अपने देश की पहलों को भी साझा करेंगे। प्रतिभागियों के लिए एक दिवसीय अध्ययन दौरे की भी योजना बनाई गई है ताकि उन्हें क्षेत्र की पहलों और अनुभवों से परिचित कराया जा सके।
नागरिक उड्डयन मंत्रालय
घरेलू उड़ानों का परिचालन बहाल होने को बाद से अब तक 1 करोड़ से अधिक यात्री हवाई यात्रा कर चुके हैं
25 मई 2020 के बाद से अब तक 1 लाख से अधिक घरेलू उड़ानें संचालित की गईं
हवाई यात्रा करने वाले लोगों की संख्या एक दिन में बढ़कर 1,19,702 तक पहुंची
देश में 25 मई 2020 से घरेलू उड़ानें बहाल होने के बाद संचालित की गई कुल 1,08,210 उड़ानों के जरिए अब तक एक करोड़ से अधिक लोग यात्रा कर चुके हैं। केन्द्रीय नागरिक उड्डयन राज्य मंत्री श्री हरदीप सिंह पुरी ने आज यह जानकारी दी। उन्होंने बताया कि घरेलू विमानन सेवा अब कोविड-19 से पूर्व की स्थिति में लौट रही है। उन्होंने सभी हितधारकों को आत्मनिर्भर भारत बनाने की दिशा में इस बड़ी उपलब्धि को प्राप्त करने के लिए बधाई दी।
श्री पुरी ने कहा कि 24 सितंबर, 2020 को एक दिन में घरेलू उड़ानों से प्रस्थान करने वाले यात्रियों की कुल संख्या 1,19,702 और वापसी यात्रा करने वाले यात्रियों की संख्या 1,21,126 थीं। इस दौरान प्रस्थान करने वाली कुल उड़ानों की संख्या 1393 जबकि आगमन वाली उड़ानों की संख्या 1394 रही। इसके साथ ही एक दिन में कुल 2787 उड़ानें संचालित की गईं। इसके अलावा, देश भर के हवाई अड्डों पर आने-जाने वाले कुल यात्रियों की संख्या एक दिन में 2,40,828 रही।
कोरोना वायरस संक्रमण के मद्देनजर घरेलू यात्री उड़ानों का संचालन 25 मार्च 2020 से पूरी तरह से बंद कर दिया गया था। इन्हें 25 मई 2020 से दोबारा बहाल कर दिया गया है।
प्रधानमंत्री कार्यालय
प्रधानमंत्री और अफगानिस्तान के राष्ट्रपति ने एक दूसरे को बधाई दी
प्रधानमंत्री श्री नरेन्द्र मोदी ने आज अफगानिस्तान के राष्ट्रपति अशरफ गनी के साथ टेलीफोन पर बातचीत की। दोनों नेताओं ने एक दूसरे को नवरोज की बधाई दी और कहा कि यह त्योहार दोनों देशों के बीच साझा विरासत और सांस्कृतिक संबंधों का प्रतीक है।
दोनों नेताओं ने विशेष रूप से कोविड-19 महामारी को लेकर क्षेत्र में उत्पन्न हुए हालातों पर चर्चा की और सहयोग को बढ़ावा देने के लिए अपनी प्रतिबद्धता को फिर से दोहराया।
एएम/केजे
(Visitor Counter : 247